**CONSILIUL JUDEȚEAN VRANCEA SE APROBĂ,**

**Direcția Economică și Achiziții Publice** **PREȘEDINTE**

**Serviciul Administrativ și Logistic Nicușor HALICI**

**Compartimentul Administrare „Crâng Petrești”**

 Cătălin TOMA

**ANUNȚ PUBLICITAR**

**Privind licitația publică deschisă cu preselecție, cu strigare, având ca obiect vânzarea de masă lemnoasă**

Consiliul Județean Vrancea, cu sediul în strada Cuza Vodă nr.56, tel .0237-616800 fax: 0237-212228, organizează la sediul instituției, licitația publică cu preselecție, cu strigare, având ca obiect vânzarea de masă lemnoasă, aferentă unui numar de 1.666 arbori cu un volum brut de masă lemnoasă de 792,4 m.c., astfel: 535 de arbori cu un volum brut de 299,86 m.c., 51 de arbori cu un volum brut de 18,00 m.c., respectiv 1080 de arbori cu un volum brut de 474,54 m.c., situați în Crâng Petrești, în vederea valorificării, în conformitate cu prevederile H.G. nr. 715/2017 pentru aprobarea Regulamentului de valorificare a masei lemnoase din fondul forestier proprietate publică.

Înscrierile la preselecție se pot face de către operatorii economici atestați pentru lucrări de exploatare forestieră, până pe data de ***27 august 2025*, *orele 10.00****,* la registratura Consiliului Județean Vrancea;

**1. Preselecția** agenților economici care au depus documentația, va avea loc la sediul Consiliului Județean Vrancea, pe data de ***27 august 2025 ora 12.00*;**

**2**. **Ședința de licitație/negociere** va avea loc la sediul Consiliului Județean Vrancea, pe data de ***03 septembrie 2025 ora 10.00***;

Pentru desfășurarea licitației este necesară participarea a minim 2(doi) ofertanți. Lotul rămas neadjudecat se supune negocierii, organizată în aceeași zi imediat după încheierea licitației sau în ziua următoare acesteia. Negocierea se va face cu orice operator economic admis la licitație, care îndeplinește criteriile pentru a face ofertă și care solicită în scris aceasta.

**3.Procedura de vânzare:** Vânzarea se va face prin licitație publică, cu preselecție, cu strigare, așa cum este reglementată prin H.G. 715/2017 cu privire la valorificarea masei lemnoase din fondul forestier proprietate publică către agenții economici, cu modificările și completările ulterioare, cu prezentarea documentelor solicitate prin caietul de sarcini, în plic închis și sigilat.

Structura masei lemnoase supusă licitației, se prezintă și se regăsește în actul de punere în valoare APV nr. 4991/2500117600330, APV nr. 4992/2500117600340 și APV 4993/2500117600350, emis de Ocolul Silvic Focșani, cu următoarea componență:

|  |  |  |  |  |
| --- | --- | --- | --- | --- |
| Partida | Număr arbori (buc) | Volum brut (mc) | Pret  APV/mc  | Valoare |
| **APV nr. 4991/2500117600330** | **535** | **299,86** | **155,49** | **46.625,23** |
| **APV nr. 4992/2500117600340** | **51** | **18,00** | **123,90** | **2.230** |
| **APV nr. 4993/2500117600350** | **1080** | **474,54** | **158,19** | **75.067,50** |

Agenții economici care vor depune oferte pentru licitație, pot să vizioneze anterior lotul de masă lemnoasă care face obiectul valorificării prin vânzare, drept pentru care, după adjudecare nu se mai iau în considerare eventualele obiecțiuni.

**Prețul de pornire al licitației** este de: **- 535 de arbori -** **155,49 lei/mc, 51 de arbori – 123,90 lei/mc. respectiv 1080 de arbori – 158,19 lei/mc.**

Preț raportat la masă lemnoasă brută, iar treapta (pasul) de licitație este de 5% din prețul de pornire. Preţurile nu conțin T.V.A.

Garanția de participare la licitație reprezentând 5% din valoarea de pornire a licitației respectiv: APV nr. 4991 – 2.331,26 lei, APV nr. 4992 – 111,5 lei și APV nr. 4993 – 3.753,38 lei, **total 6.196,14 lei**, care se poate depune în contul IBAN: RO09TREZ6915006XXX000122, cod fiscal 4350394, deschis la Trezoreria Municipiului Focșani, prin unul dintre instrumentele legale de plată, până la începerea licitației sau în numerar la casieria Consiliului Județean Vrancea;

Modul de desfășurare a ședinței de licitație publică cu preselecție, cu strigare, este precizat în caietul de sarcini care poate fi descărcat de pe site-ul Consiliului Județean Vrancea www.cjvrancea.ro sau www.produselepadurii.ro .

 Director executiv, Șef serviciu,

 Robu Gina Sandu Sebastian

 Întocmit,

 Loredana Răileanu